KUNINGAS SAAPUU Pelastuminen vihasta
Tervetuloa seuraamaan uutta Kuningas saapuu -jaksoa!
Jatkamme pohdintaa Paavalin kirjeistä Tessalonikalaisille, -
Jeesuksen paluusta. Puhuimme aiemmin, mitä Jeesus itse sanoi siitä.
Aloitimme viime kerralla 1.Tess. 4:stä, -
ja nyt käsittelemme lukua 5. Siellä on kysymyksiä, kuten:
"Tuleeko Jeesus todellakin, kuin varas yöllä ja kenelle hän tulee?"
Ja kuinka voimme pelastua tuholta ja vihasta?
Voimme miettiä näitä isoja kysymyksiä.
Toivon, että ohjelmasta tulee mielenkiintoinen.
Kaikki ohjelmassa käsitellyt raamatunkohdat voi ladata, -
myös, joihin viittaamme. Voit mennä ohjelman verkkosivuille-
ja ladata raamatunpaikat, tutkia niitä ryhmässä, keskustella, -
ja rukoilla niiden puolesta.
Voit kirjoittaa meille ja lähettää kysymyksiä ja kommentteja -
osoitteeseen: respons@himlentv7.se
Erityisesti näistä Kirjoituksista, 1. Tess. luvuista, 4 ja 5, joita -
käsittelimme viime ohjelmassa. Tästä esitetään usein kysymyksiä.
Siksi haluamme mennä hieman syvemmälle näihin kysymyksiin.
Sitten siirrymme näihin jakeisiin. Meillä studiossa on kuten aiemmin,-
Robert Adams, ja Kenneth Witick. Minun nimeni on Daniela Persin.
Tervetuloa! -Kiitos!
Aloitan lukemalla, 1 Tess 5:1-9:
"Mutta aikakausista ja määrähetkistä ei teille, veljet, ole tarvis -
kirjoittaa; sillä itse te varsin hyvin tiedätte, että Herran päivä -
tulee niinkuin varas yöllä. Kun he sanovat: "Nyt on rauha, -
ei hätää mitään", silloin yllättää heidät yhtäkkiä turmio, -
niinkuin synnytyskipu raskaan vaimon, eivätkä he pääse pakoon.
Mutta te veljet, ette ole pimeydessä, niin että se päivä -
voisi yllättää teidät niinkuin varas; sillä kaikki te olette -
valkeuden lapsia ja päivän lapsia; me emme ole yön emmekä -
pimeyden lapsia. Älkäämme siis nukkuko niinkuin muut, vaan -
valvokaamme ja olkaamme raittiit. Sillä ne, jotka nukkuvat, ne yöllä -
nukkuvat, ja jotka juovat itsensä juovuksiin, yöllä juovuksissa ovat.
Mutta me, jotka olemme päivän lapsia, olkaamme raittiit, -
ja olkoon pukunamme uskon ja rakkauden haarniska -
ja kypärinämme pelastuksen toivo.
Sillä ei Jumala ole määrännyt meitä vihaan, -
vaan saamaan pelastuksen Herramme Jeesuksen Kristuksen kautta."
Täältä löydämme vastauksia, mutta mitä tämä todella tarkoittaa?
Robert, mitä ajattelet? -Luulen, että päästäksemme tämän pohjaan, -
on ymmärrettävä, että se liittyy Paavalin neljänteen lukuun, -
koska hän jatkaa opetustaan.
Tiedämme, että kappalejaot loi ihminen, -
1200 vuotta Raamatun kirjoittamisen jälkeen.
Joten emme anna kappalejaon pimentää ajatteluamme.
Hän siis jatkaa opetustaan täällä.
Paavali mainitsee ilmauksen "Herran päivä" jakeessa kaksi, -
ja kun hän niin tekee, hän viittaa siihen, mitä hän sanoi luvussa 4.
Hän vain tiivistää sen.
Ihmettelin, miksi Paavali käyttää ilmausta "Herran päivä".
Meidän pitäisi tietää, että Paavalin Kirjoitukset olivat hyvin luettuja.
Hän tunsi Kirjoitukset, hän tiesi, mitä profeetat sanoivat, -
ja tämä ilmaus, "Herran päivä" esiintyy monta kertaa profeetoissa.
Löydämme sen, Jesajan, Jeremian, Hesekielin, Jooelin, Aamoksen, -
Obadjan, Sefanjan, Sakarjan ja Malakiaan kirjoituksissa.
Se on useimmissa profeetoissa ja he puhuivat paljon tästä päivästä.
Paavali otti tämän lauseen ja ymmärsi profeettojen sanoman -
koskevan Messiaan toista tulemista.
Näin Paavali näki Herran päivän, Kirjoitusten perusteella.
Kun tarkastelemme Herran päivän käsitettä Kirjoituksissa, -
näemme, että se on päivä, jolloin Jumala toimii, Hän puuttuu asiaan.
Hän tulee, tulee tuomitsemaan ja pelastamaan.
Ei vain tuomitsemaan, vaan myös pelastamaan.
Herran päivällä on kaksi näkökulmaa, negatiivinen tuomio,-
ja positiivinen, pelastava puoli.
Meidän on myös ymmärrettävä, milloin Herran päivä alkaa.
Raamattu kertoo erittäin tarkasti, milloin Herran päivä alkaa.
Joelin kirjasta luemme, että: "aurinko ja kuu pimenevät" -
ennen Herran päivää. (Joel 2:10-11, 2:31, 3:14-15)
Luemme sen luvusta 2 ja se toistetaan viimeisessä luvussa 3.
Verrataan sitä siihen, mitä Jeesus sanoi Matt. 24:ssä vaivanajasta, -
suuresta ahdistuksesta.
Sitten Hän sanoi: "Mutta kohta niiden päivien ahdistuksen jälkeen-
aurinko pimenee, eikä kuu anna valoansa", ja, että Hän tulee -
"taivaan pilvien päällä suurella voimalla ja kirkkaudella."
Näemme, että Jeesus asettaa auringon ja kuun pimenemisen -
suuren ahdistuksen jälkeen ja juuri ennen paluutaan.
Joel sanoo, että Herran päivä tulee auringon ja kuun pimennyttyä.
Kun nämä laittaa yhteen, näkee, että ensin on suuri ahdistus, -
sitten aurinko ja kuu pimenevät.
Sitten on Herran päivä, kun Herra tulee. Ajattelen, että -
Kirjoitukset ilmoittavat hyvin selvästi, koska Herran päivä tulee.
Se on heti suuren ahdistuksen jälkeen. Näin Paavali ajattelee.
Meidän on tunnettava, että Paavali käytti erilaisia ilmaisuja, -
kun hän puhui Herran päivästä.
1. ja 2. Korinttolaiskirjeessä hän käyttää ilmausta, -
"Herran Jeesuksen päivä".
Ja 1. Kor. 1:8:ssa,"Meidän Herramme Jeesuksen Kristuksen päivä".
Fil. 1:6:ssa hän käyttää ilmausta, "Kristuksen Jeesuksen päivä".
Ja taas Fil. 1:10:ssä, hän käyttää ilmausta: "Kristuksen päivä".
Toivon, että näet, että "Kristuksen päivä" ja "Herran päivä" -
ovat täsmälleen sama päivä. Jotkut erottavat nämä ja -
yrittävät tehdä siitä kaksi eri päivää.
Herran päivä on Kristuksen päivä, koska Jeesus Kristus on Herra.
Paavali käyttää 1. Kor. 3:13:ssa sanontaa "se päivä" ja -
sitä kutsutaan myös Hepr. 10:25:ssä nimellä, "tuo päivä".
Paavali käyttää "sinä päivänä" ilmausta myös 2.Tess. ja 2. Tim.
Joten on kyse yhdestä päivästä, jolloin Jumala puuttuu asiaan.
Paavali sanoo, että Herran päivän tulessa heidät yllättää turmio.
1. Tess. 5:3 "Kun he sanovat: "Nyt on rauha, ei hätää mitään", -
silloin yllättää heidät yhtäkkiä turmio".
Jälleen Paavali perustaa sille, mitä profeetat sanoivat.
Jos luemme, mitä profeetat sanoivat Herran päivästä, niin -
he sitoivat yhteen Herran päivän ja "yhtäkkisen turmion". (Jes. 13:6)
Löydät tämän Jesajasta ja monista profeetoista, jotka puhuivat näin.
Paavali sanoo: "Kun he sanovat: "Nyt on rauha, ei hätää mitään".
Tämä kertoo, että aika juuri ennen Jeesuksen Kristuksen paluuta, -
ei välttämättä ole rauhallinen ja turvallinen aika, sillä he sanovat:
"Nyt on rauha, ei hätää mitään". Ihmettelen, mistä Paavali sai tämän.
Tiedämme, että hän ammensi Kirjoituksista -
ja uskon, että hän ammensi Jer. 6:n profeetallisesta näkökulmasta, -
jossa väärät profeetat sanoivat: "Rauha, rauha!"
Jae jatkuu: "Vaikka ei rauhaa ole".
Sillä babylonialaiset tulivat ja se oli vaikea, painostava aika.
Väärät profeetat sanoivat: "Tulee rauha, ei ole syytä huoleen, -
kaikki on hyvin". Jeremia sanoi: "Ei, babylonialaiset tulevat, -
ei ole rauhaa." Mielestäni se on kuva lopunajasta.
Ihmiset sanovat: "Rauha, rauha!" He ovat täysin vakuuttuneita siitä.
He haluavat sitä ja sanovat, että se tulee, mutta niin ei ole, -
sillä heitä kohtaa äkillinen tuho, kun Herra tulee, Herran päivänä.
Hän sanoo tässä, kuten totesimme, -
että Herran päivä tulee kuin varas yöllä. Kuinka varas tulee?
Varas tulee odottamatta. Varas tulee epämiellyttävänä yllätyksenä.
Paavali sanoo, että niin pimeydessä vaeltavat kokevat Herran päivän, -
koska hän jatkaa: "Sillä kaikki te olette valkeuden lapsia -
ja päivän lapsia; me emme ole yön emmekä pimeyden lapsia".
"Mutta te, veljet, ette ole pimeydessä, niin että se päivä -
voisi yllättää teidät niinkuin varas". Hän sanoo jakeessa 4.
Me Jeesukseen uskovat olemme valossa, tiedämme mitä tapahtuu ja -
että Herra tulee.
Jae 6: "Älkäämme siis nukkuko niinkuin muut, -
vaan valvokaamme ja olkaamme raittiit."
Kun valvomme, ja olemme raittiit, hengellisesti puhuen, -
näemme merkit ja seuraamme, mitä Jeesus sanoi lopun ajoista.
Toivon, että saat kiinni siitä, mitä Jeesus sanoo Matt. 24:ssä, -
koska on erittäin tärkeää, että seuraamme, mitä Hän sanoo siellä.
Valvo ja tarkkaile merkkejä, -
silloin olet valpas eikä Kristuksen päivä tule sinulle yllätyksenä.
Se tulee yllätyksenä maailmalle, sillä se ei valvo eikä odota Herraa.
Se on odottamaton tapahtuma heille.
Paavali sanoo tämän osion lopussa: -
"Sillä ei Jumala ole määrännyt meitä vihaan". (1. Tess. 5:9)
Luulen, että monet lukevat Paavalin sanomia asioita -
tavalla, jotka eivät heijasta, mitä hän todella sanoo.
Kun Paavali käyttää sanaa viha, meidän täytyy mennä -
hänen mieleensä, nähdäksemme, mitä Paavali tarkoittaa sanalla "viha".
Esim. Room. 5:9:ssä hän sanoo: -
"Paljoa ennemmin me siis nyt, kun olemme vanhurskautetut -
hänen veressään, pelastumme hänen kauttansa vihasta."
Paavali sanoo, että jokainen pelastettu, pelastuu vihasta.
Hän kirjoittaa Rooman kristityille, että he pelastuvat vihasta.
Samoin tuhansia vuosia sitten eläneet, niin mekin.
Paavali ei ajattele lyhyttä aikaa lopun aikana, -
vaan tuhoa, pelastuksen vastakohtaan.
Hän sanoo jakeessa 9:n: "Sillä ei Jumala ole määrännyt meitä vihaan,-
vaan saamaan pelastuksen Herramme Jeesuksen Kristuksen kautta."
Hän sanoo, että viha on pelastuksen vastakohta.
Näemme saman käsitteen Joh. 3:ssa: -
"Joka uskoo Poikaan, hänellä on ikuinen elämä, mutta joka ei usko -
Häneen, vaan hylkää Pojan, Jumalan viha pysyy hänen päällään."
Joten viha on jälleen iankaikkisen elämän ja pelastuksen vastakohta.
Jos ymmärrämme Paavalia tältä osin, emme päädy väärään opetukseen, -
vääränlaiseen käsitykseen siitä, mitä Paavali täällä sanoo.
Mielestäni Paavali on hyvin selkeä sanomisessaan. Jos seuraamme, -
mitä hän sanoo, ei meillä ole väärää käsitystä Hänen toisesta tulostaan.
Kiitos, Robert. Ja Kenneth?
Kyllä, tämä on hyvin jännittävä osio ja tässä sanotaan, kuten mainitsit, -
että vaikka he sanovat, nyt on rauha, rauha, niin tuleekin yhtäkkinen turmio.
Nykyään esitetään kestävää tulevaisuutta 2030, jota -
poliittisesti yritetään saada esiin ja se voi muistuttaa tätä, sillä -
ilman Messiasta ei ole rauhallista ja turvallista tulevaisuutta.
Kuningas Jeesus luo rauhan- valtakunnan, ei kukaan muu.
Toiseksi haluan korostaa, että monet puhuvat taivaaseen menosta, -
kun Jeesus tulee ja sekoittavat ahdistuksen ajan ja vihan.
Ne ovat Kirjoitusten kaksi täysin erilaista käsitettä.
Raamattu sanoo selvästi, ettemme kärsi vihan tuomiosta, joka on -
Jumalan tuomio synnille ja pahalle.
Siitä ei ole lupausta, että pääsemme eroon ahdistuksesta.
Se alkoi jo silloin, kun synti tuli maailmaan.
Joten on tärkeää pitää nämä käsitteet erillään.
Kuten Robert myös mainitsi, että me jotka elämme valossa ja valvomme, -
se päivä ei yllätä meitä, vaan tiedämme Kirjoituksista -
ja Pyhän Hengen todistuksesta sydämissämme, -
että tuo päivä on lähellä.
Jokainen, joka lukee Raamattua tänään ja rukoilee aktiivisesti -
tietää, että lähestymme tätä päivää suurin harppauksin.
Kyllä, aivan. Itse ajattelen, että se on tietysti erityinen päivä, -
jolloin Jeesus tulee. Se ei tapahdu monta kertaa, -
tai että se on pitkä prosessi, mutta samalla näen Herran päivän, -
prosessina, joka on vähän pidempi ajanjakso lopussa.
Koska siinä puhutaan esim. synnyttävän naisen kivuista.
Se on jotain, joka lisääntyy ja lisääntyy, mutta nainen tietää, -
että ne tulee nopeasti, mutta jos ajatellaan, että olemme -
maailmantilanteessa, jossa puhutaan rauhasta ja turvallisuudesta, -
kuten puhuimme, niin näemme yhä enemmän luonnonkatastrofeja, -
sekä yhtä sun toista, joilla maailmaamme todella ravistellaan.
Kuitenkin huudetaan rauhaa. Se on vähän kuin sammakko, joka -
laitetaan kylmään veteen ja sitten lämmitetään yhä kuumemmaksi, -
eikä se huomaa sitä. Emme helposti huomaa, millaisessa ajassa olemme,-
jos elämme maailman ajattelutavan mukaan.
Pietari varoittaa myös vääristä profeetoista, ja -opettajista, -
jotka myös kristikunnassa sanovat "Hän viipyy, ottakaa rennosti".
(2 Piet. 3:3-4) Keskittykää elämään tässä ja nyt. Tätä kuulemme paljon.
Paavali sanoo, Kor. 15:19:ssä, että olemme silloin "kaikkia -
muita ihmisiä surkuteltavammat".
Jos katseemme ei ole suunnattuna ikuisuuteen. Meillä täytyy olla -
tämä katse ja ymmärtää missä ajassa elämme, josta Jeesus puhui, -
ja Paavali tässä. (Kor.)
Jos katsomme vain taaksepäin emme ehkä huomaa, missä ajassa elämme, -
ja jos katsomme vain nykyhetkeä ja elämme vain nykyisyydessä.
Katsommeko nyt miten oli isovanhem- piemme lapsuudessa, vai ennen sitä?
Silloin ei ollut TV:tä, eikä nähty kaikkea sitä kauheutta, kuten nyt.
Sitä on miltei kaikkialla yhteiskunnassamme.
Olemme kuin ne sammakot, -
emme huomaa, että vesi alkaa kuumentua ja poreilla.
Jos emme huomaa voimme sanoa "Rauhaa ja turvallisuutta!"
Kuten agenda 2030, tai YK:n iskulauseessa, -
joka on YK:n päämajassa New Yorkissa.
Siellä on tämä Jesajan näkemys rauhasta, (Jes. 2:4) -
mutta ilman Herraa Jeesusta, Jerusalemista.
Silloin uskotaan, että ihminen voi saavuttaa tämän.
Huomaamme, kuinka media vaikuttaa. Emme saa puhua monista asioista.
Ne vaiennetaan ja tullaan vaientamaan yhä enemmän.
Vain yksi asia voi tulla esiin: "Rauha, rauha, kaikki on hyvin".
Elämme yhä enemmän tuossa ajassa.
Aikaisemmassa ohjelmassa korostimme tilastollisesti, -
kuinka koko maa ja maapallomme protestoi.
Jesaja sanoo, että maa horjuu kuin humalassa asukkaiden syntien takia.
Tilastollisesti on uskomatonta, kuinka nämä luonnonkatastrofit -
ovat lisääntyneet valtavasti viimeisten 20-30 vuoden aikana.
Tämän todisteen Jumala antoi ennalta, että tämä päivä lähestyy.
Tämän voi katsoa Youtube-videosta, -
jossa massoittain kuolleita kaloja tulee rantaan.
Näemme lintujen tippuvan kuolleina alas taivaalta.
Sitä ei näe normaaleissa uutisissa.
Puhutaan tietyistä asioista, mutta ei siitä, mitä todella tapahtuu.
Puhutaan hiilidioksidipäästöistä, mutta ei mitä todella tapahtuu.
Joten meidän täytyy olla hyvin valveilla, jotta ymmärrämme.
Myös kaoottinen tilanne, joka on syntymässä Euroopassa, -
ajattelen Ranskaa ja myös Ruotsissa on tämä kapina, jota on vaikea hallita.
Se on myös selkeä signaali, että tulee sotia ja ahdistusta eri puolilla,-
mikä on kestämätöntä.
Valtaapitävät ovat ymmällään, kun meri ja aallot pauhaavat.
(Luk.21:25) Meri ja aallot kuvaavat väkijoukkoa, jota ei voi hallita.
Nämä ovat selkeitä signaaleja.
Samalla, kun kontrolliyhteiskunta tulee, yritetään hallita eri tavoin.
Robert. - Koska merkkejä on paljon,-
jotka osoittavat, että Herran päivä lähestyy nopeasti.
Ajattelin toista näkökohtaa Herran päivästä. Kun ajattelemme päivää, -
ajattelemme 24 tuntia. Kun Raamattu puhuu Herran päivästä, sanotaan:
"Yksi päivä on Herran edessä niinkuin tuhat vuotta ja -
tuhat vuotta niinkuin yksi päivä". (2. Piet. 3:8)
Esim. Jesajan profetioissa, jotka puhuvat "siitä päivästä" -
kulkee tie Syyriasta Egyptiin, Israelin kautta. (Jes. 19:23)
Mielestäni se on toisen tulemisen jälkeen, valtakunnan aikana.
Siinä mielessä voidaan sanoa, että Herran päivä ulottuu -
koko tuhatvuotisen valtakunnan ajan, Jeesuksen palattua.
Se alkaa tietysti 24-tunnin päivällä -
ja paljon siitä, mitä Raamattu sanoo Herran päivästä -
tapahtuu sillä hetkellä, kun Jeesus saapuu.
Herran päivällä on tietysti positiivinen puoli, koska Israel -
ennalleenasetetaan, ja koko maailma valtakunnan aikana. Muistetaan se.
Mainitsit mielenkiintoisen näkökulman.
Jos lasketaan, että tuhat vuotta on kuin yksi päivä Herran edessä, -
silloin yksi päivä on 41 vuotta. Jos vertaa sitä näin.
Tämä on alkusoittoa, joka kasvaa, ei yhdessä yössä, -
vaan vuosi vuodelta.
Jos ajattelemme tätä, varas yöllä. Meillähän on kaikki tämä...
Ensin on poistettu Luoja.
Ei edes kristillinen maailma puhu enää Luojasta, Hänet poistetaan.
Ja koko näkökulma, että maailma on syntynyt suuresta räjähdyksestä, -
ei ole yliluonnollista, eikä Hänellä ole omistusoikeutta maailmaan.
Maailmalla ei ole yliluonnollista näkökulmaa, vaan kaikki on vain -
"syntynyt tyhjästä" ja kulkee aivan kuin luonnostaan.
Ja sitä on tullut myös kristillisyyteen. Koko näkökulma puuttuu, -
että Jumalalla on oikeus maailmaan, ja että Hän ottaa maan haltuunsa.
Koko näkemys alkaa jollain tapaa puuttua koko maailmasta.
Silloin ei ole edes mielessä, että Hän voisi palata tänne, -
ellei edes usko, että Hän on ollut täällä.
Jes. 2:11-12:ssa sanotaan Herran päivästä: -
"ja sinä päivänä Herra yksinänsä on korkea" -
ja "miesten korskeus masentuu".
Kun tämä päivä tulee, jokainen tietää sen.
Se ei ole salaisuus, eikä siinä ole mitään hiljaista.
Kun Paavali käyttää ilmausta: "kuin varas yöllä", -
hän viittaa yhtäkkiä tapahtuvaan, ei salaiseen.
Se on päivä, jonka kaikki tietää, että se on tullut.
Tähän on toinenkin näkökohta.
Profetiassa se on erittäin selkeää, että ennen Herran päivää
Hän kokoaa juutalaisen kansansa kotiin Israelin kansakuntaan.
Kun se tulee, se on iso tapahtuma, ja koko maailma tulee tietämään, -
että Israelilla on Jumala. (Hes 39:25-29)
Se on myös erittäin selvä merkki.
Olemme nähneet vuodesta 1948 lähtien kuinka -
maastamuutto, Aliyah, on lisääntynyt ja juutalaisia palaa yhä enemmän.
Lopunaikana tulee massiivinen maahanmuutto, -
joten se on myös selvä merkki.
Kenneth, rukoilisitko tähän lopuksi!
Isä, kiitämme Sinua, että voimme olla turvassa tuona päivänä, -
jonka olet määrännyt Herran päiväksi, josta olemme tänään lukeneet.
Me emme joudu vihaan, vaan saamme kohdata -
sen kirkkauden ja muutoksen, jonka Raamattu lupaa tapahtuvan -
niille, jotka uskovat Sinuun.
Siksi rukoilemme, että vahvistat jokaista uskovaa,-
että on tämä elävä toivo ja voimme rohkeudella kertoa, -
että on tulevaisuus ja toivo maailmallemme, maallemme.
Ja myös vaalimme kristillistä ymmärrystä, kuka Sinä olet, ja -
että se voi tulla vahvaksi koko Skandinaviassa, meille, jotka -
kannamme ristiä lipuissamme. Herra, pyydämme herätystä, joka -
palauttaa perusarvot maassamme.
Rukoilemme omaistemme ja rakkaittemme puolesta, että he -
heräisivät, ennenkuin on myöhäistä.
Kiitos, että kuulet rukouksemme, Isä, Jeesuksen nimessä, aamen.
Pyydämme, Isä, että voisimme olla valvovia ja raittiita, -
emmekä kuuntele vääriä profeettoja, vääriä opettajia -
jopa niitä, jotka keskuudessamme sanovat, että nyt on rauha, -
ja että Jeesuksen paluu on kaukana tulevaisuudessa.
Emme kuuntele heitä, vaan katsomme ajan merkkejä, -
olemme valvovia ja pysymme elävässä suhteessa, -
että kuulemme äänesi Jeesus, Paimenen äänen.
Kuulemme, kun varoitat meitä, -
minne menemme ja katseemme kiinnitämme.
Isä, kiitämme Sinua, että olet antanut meille Pyhän Hengen, -
joka puhuu meille, ennenkuin jotain tapahtuu, jos kuulemme Häntä.
Kiitos Isä, pyydämme sitä, Jeesuksen nimessä, aamen.
Kiitos, että olitte mukana!
Kitos teille katsojat, että olitte kanssamme tällä kertaa.
Ensi kerralla jatkamme 2. Tess. Kirjeestä. Hei!
Taivas TV7 on avannut uuden studion täällä Uppsalassa, -
joka on tärkeä ääni sille, mitä Jumala haluaa sanoa ajallemme.
Toivon, että sinä, joka kuuntelet ja katsot näitä ohjelmia, voit -
olla mukana tukemassa esirukouksin ja taloudellisesti, jotta kaikki -
voisivat hyötyä tästä sanomasta koko Skandinaviassa.
Kiitos tuestasi ja rukouksistasi Taivas TV7:n puolesta.
Suomennos: Anneli Olin